
1. Uslužno diete. 


Tiskom C. Albrechta u Zagrebu. 



©ragutin igrao se je na ulici sa svojimi dru¬ 
govi, kad se tuj slučajno nadje mimo prolazeći 
putnik stranac, koj dječake uljudno upita, kojim 
bi pravcem udariti imao, da u bližnje selo dodje. 

Izmedju sviju prvi se oglasi Dragutin i stupiv 
napred reče: 

— Ako vam je pravo, prijatelju, pokazat ču 
Vam ja put do sela, kamo ste namjeran poči, za 
da nezalutate gradskim! ulica mi. 

Stranac prime radostno tu ponudu, te ga 
Dragutin odprati izvan grada do selskoga puta. 

Putnik mu se ljubeznim načinom na udvor¬ 
nosti zahvali i htjede dječaku da novcem naplati 
trud; nn Dragutin nije kotio primiti dara, odgo- 
voriv prostodušnim srđcem: 

— Veseli me, da vas poslužih. To mi neka 
jedina nagrada bude. Zđravstvujte, stranče i pu¬ 
tujte sretno. 

Kako se je putnik radovao dobroti i čednoj 
uljudnosti toga dječaka! 

2. Nezrelo voće. 

Ittlado bi znati ono diete, koje se neraduje 
jeseni, koja pune pregršti i skute donaša mu na 
dar sladka i zrela voća, a to djeca vrlo ljube. Voće 
je u obce zdrava jelo, kad ga umjereno uživaš; nu 
nezrelo mnogomu je lakomcu već naškodilo. 

Miroslav bijaše veliki prijatelj voća. Majka 
mu ga je davala, koliko mu je potrebno i dobro 
bilo. Ali se on nije time zadovoljio, već se krađo- 
mice odšulja u vrt, tražeć nezrele jabuke, šljive i 
kruške. 

S ote je lakomosti često obolio, pa kada je 
bolestan u postelji ležao, svaki je put tvrdo odlu¬ 
čio, da neće više jesti. Kada je ozdravio, bio je 
opet stari proždrljivac. 

Te jeseni, o kojoj vam pripoviedam, snadje 
ga radi jela zelenih šljiva lijavica. Nije bilo više 
lieka, koj bi mu bio pomogao. Jesti niti spavati 
nije mogao, ležeć u dugotrajnoj groznici. 

Roditelji i braća jaukahu i plakaku, uvidja- 
juć, da će ga za uviek izgubiti. On im skrušeno 
prizna, ali prekasno, da je sam krivac svoje nesreće, 
pošto je kraj sviju opomena jeo nezrela voća. 

Deveti dan svoje bolesti umre nesretni Mi¬ 
roslav. 

Čuvajte se nezrela voća ; za zdravlje je otrov 1 

3. Budi ti opomenom! 

Hlada je gođj Zorica šivala, to bi uviek u 
ustih držala igle, bilo šivanku ili gumbašnicu. Majka 
ju svaki put opomenu, da to nečini; ali Zorka nije 
mnogo marila za rieči. 

Držeć jednom u zubik šivanku, stupi njezin 
brat zakrabuljen i garava lica nenadano u sobu. 
Tomu se ona od srca nasmije, zaboraviv, da je igla 
u zubik joj i pogutne ju. 

Sada poleti plačuć majci i potuži se na svoju 
nesreću. 

— Oj pomozi, majko, pomozi mi! zavikne 
trčeć k majci.. 

Uplašena mati pošalje po liečnika, koj dodje 
i sve moguće upotriebi, da spasi nerazborito i ne¬ 
sretno djevojče. 

Sve zakman! Igla osta u želudac se upiljiv, 
a neoprezna Zorica umre poslie nekoliko dana u 
groznoj boli. 

Budi to i tebi opomenom, dragi čitaoče. 

4. Plašljivac. 


Keki dimnjačar išao je kasno pod večer ne¬ 
koga dana kući iz bližnjega dvora, gdje je snažio 
dimnjake i komine. Na kraj šume sastane se s Jan- 
kicom, koj nije nikako kotio u školu poći, već se 
radje klatario. 

Janko je čuo od ljudih, koji su isto tako 
malo znali, kao i on, čudnovate i strahovite bajke 
i priče o vukodlacih, o copfnicah i utvorah. U 
školi bio bi naučio, da su to babje pripoviedke sva 
ta grozovita strašila. Roditelji nisu ga mogli o tom 
podučiti, jer su sami vjerovali u te prikaze. 

Sastav se dakle u predvečerje s dimnjačarom, 
'uplaši se, mislec, da se je nečisti duh pred njim 
stvorio, te poče, što je igda mogao preko graba i 
polja prama gradu trčati. 

Došav kuci, malo se po malo snadje, ali od 
velikoga straha oboli. Kad je poslie nekoliko dana 
ozdravio, sastane se slučajno po danu s istim dim¬ 
njačarom, koj ga prepozna i uze k sebi u nauk. 

Eto sada je Janko postao crna u tvora, koj 
se je sam smijao svojoj nekadanjoj bedastoći. 

Plašljivac je neznalica i praznoviernik. 


5. Lazac 

kSimun se naučio lagati; svakomu je neistinu 
kazao, bilo u velikih, važnih zgođah, bilo u ma¬ 
lenkosti, na njega nisi se mogao zanjeti. I rodi¬ 
teljem i strancem je lagao. 

Kad bi što potro, razbio ili drugo šta učinio, 
svaki je put iz oka ili boka smogao neki odgovor, 
kao da on nije kriv. 

I nije ga saviest pekla, da svali krivnju na 
nedužnu braću, koji su u mjesto njega, pravoga i 



jedinoga krivca, morali višeputa podnašat osjet¬ 
ljive kazne. 

Jednoć potvori svoga brata Stjepka, da je taj 
obrao triešnje u vrtu. Na svu sreću dodje djelo na 
vidjelo. 

Majka je naime s tavana gledala, kako je 
Šimun brstio po triešnji i kaže otcu, koj nesamo 
da je lažitorbu Šimuna dobro iztukao za dvostruk 
grieh, već mu od sada nije niti rieči više vjerovao, 

Da i njegovi suučenici zazirahu od lažca Sime* 
pa kada je gospodin učitelj rekao, da je svaki la- 
žac malovriednik i da su u laži kratke noge, pa 
gdje ruča, tamo nevečera, ražari se Šimun, ćuteći 
se krivcem, jer su sva djeca odmah na nj prezirom 
i rugom pogledala. 

Od toga časa odluči više nelagati i održi rieč. 


6* Neoprezna djevojčica. 

Jjffarica je sama objedovala, pošto su joj ro¬ 
ditelji odputovali k nekoj tetki u goste. 

Kad se je zasitila, hotjela se je malo zabavit 
i’ na prozor pogledaj mimo prolazeće ljudstvo, pa 
u tu svrhu primakne si stolac i popne se na njega. 

U zaboravi zadrži viljušku u ruci. Nekako 
se izmakne sa stolca, pade na pod i ubode si vi¬ 
ljušku jao! upravo u desno oko, koje joj odmah 
ćurkom kao voda izcuri. 

Sada joj je valjalo podnositi velike muke i 
boli; na desno oko pako nije mogla nikada više 
vidjeti. 

Zato i brižni roditelji brane svojoj djeci vi¬ 
ljuške, noževe i sve što je šiljasto i oštro u ruke 
primati, znaju bo posve dobro, da su djeca nagla 
i neoprezna. 

-- 


7. Otac i sin. 


JSaitun, ubogi drvodielac, radio je cieli božji 
dan u šumi. Do večeri se pošteno umorio, ciepajuč 
tolika drva kroz dan. Ta drva rabe za gorivo i 
razni zanatlije kao stolari, tokari i brodogradnici 
upotrebljuju ih u svojoj radnji. 

Antunov posao bio je težak, zasluga malena. 
Jedva izgledajuč, da večer dodje, veselio se, da u 
krugu siromašne ali mile si obitelji sprovede časak 
mira i lagode. A hranio je svoju obitelj žuljevi ruku. 

Mali Mio, njegov najstariji sinčić, zapamtio 
si je sat, kada se otac navadno iz šume vraćao, 
te je svaki dan potrčao pred oca, za da mu po¬ 
mogne orudje kući nositi. 

— Oče, rekne mali dječak, ti si se danas 
opet namučio; podaj meni sjekiru, da ju ja poner 
sem. Tebi će i onako za dosta bit tereta. Kad ću 
ponarasti i ojačati, poći ću s tobom na djelo, da 
i ja kruh zaslužim, dočim nas sve ti sam sada 
hraniš. 


9 


— Dragi sine, odgovorio je otac svom dobrom 
Miji, ljubav dječinska olakšava roditeljem trud i 
muku, pa i ja manje ćutim svoj težki posao; jer 
radim za milu i dobru si djecu. 

8. Neposlušni Mirko. 

(Lluvaj se, Mirko, Ijestva; nepenji se uviek 
po njih kao mačak, pasti ćeš, opomene otac Mirka, 
koj je bio prilično odrasao dječak. 

Čim je otac u kuću skrenuo, eto ti Mirka, 
gdje se opet po ljestvah uspinje. Na svu nesreću, 
bilo je više dječaka s njime na dvorištu. Mirko se 
uviek rado podičio pred drugovi, pa bilo čim mu 
drago; ovaj put dakle neposlušnosti. 

Godilo mu je, kad se drugi čude vratolomnim 
mu činom. 

Mirko se popne do zadnje priečnice i hoteć 
se obrnut puče ova, te neposlušni dječak pade 
na zemlju. Uzalud mu je u pomoć priskočio prija¬ 
telj Željko, da ga pridrži; u padu sruši Mirko i 
ovoga, te si razbije i ozliedi lice, kasnije oteče mu 
i noga, koju je skoro slomio. 

Kakovom žalosti pritekne zdvojna mati, da 
unesrećena sina podigne, koj je imao njekoliko tje¬ 
dana ležat u postelji, dočim mu se braća igrahu 
ili u družtvu oca vrtom šetahu. 

Pravo mu bilo, zašto nije slušat hotio! 


-<=#C#o- 

9. Unuci. 


Slušan i Zvonimir bijahu vrlo dobri dječaci, 
koji su bili radost i veselje roditelja s poslušnosti 
i ljubavi, koju se neprestance trsiše izkazat svojim 
starijim. Nebi li sva djeca morala takova biti ? 

Njihov djedo bio je sliep; od starosti nije 
mogao stupati na oslabljene noge, zato ga braca, 
njegovi unuci, vodahu izpod ruke po vrtu, kada 
bi se starcu prohtjelo. 

Zvonimir, mladji brat, nabirao je tada mi¬ 
risno cvieće i zrelo voće, ponudjajuć njime djeda. 

Često bi se starac tužio, da ga noge neće 
više da nose, pa da će morat sgriešiti sveži zrak, 
koj mu toliko koristi i prija. Pa što učiniše dobri 
dječaci ? Sav novac, koj su na dar k imendanu, 
novoj godini ili k drugoj prilici dobili, dadu ocu, 
da kupi kola, u kojih će oni djeda vozikat. 

Otac im liepoj želji zadovolji, a starac, sliepi 
djed, zaplakao je od milinja, doznav za taj pleme¬ 
niti čin svoje unučadi. Čim bi djed htjeo u vrt, 
nprežu se dječaci pred kolca i vozahu sliepog starca, 
pazeć da neudare putem o kamen. Pa kada je djedu 
došao čas smrti, reče im, blagoslivljajuć ih: 

— Ono dobra, što ste mi vas dvojica učinili, 
nemogu vam zadosta neplatit. Bog će to u mjesto 
mene. 

I Bog ih je naplatio. Postadoše vriedui i va¬ 
ljani ljudi. 



10. Dva prijatelja. 

lila to bio je ubogi seljački dječak, koj nije 
imao oca ni majke, pa se velikom nevoljom borio, 
da se kako tako protura kroz život. Na kraj istoga 
sela življaše u svom dvoru i neki bogati gospodin, 
koj je imao sina Milivoja. Milivoj bio je dobra 
srdca, te je podielio s Matom, što bi od majke ili 
oca dohio. 

— Oj da ti mogu i ja kakovu uslugu izka¬ 
zat, reče Marko videć, kako Milivoj upravo prija¬ 
teljski postupa. 

I gledaj, nadala mu se prilika, da naskoro 
želju si izpuni. Milivoj bio je malo na gluh, to 
jest, nije dobro čuo. Igrao se na cesti, kad Mato 
sav zasopljen dotrči i odvuče svoga prijatelja u 
dvor. A zašto? U taj čas prolete dva konja, koji 
su bili svom gospodaru izmakli i sjegurno bi Mi¬ 
livoja pogazili, da nije Mato svoga dobročinca spa¬ 
sio iz te pogibelji. 

Koli se Mato radovao, da je i on mogao Mi¬ 
livoj u nešto ugodna učinit, nehtijuć ni čuti o ka¬ 
kovoj hvali. 

— Hvali Bogu, da sam došao u zgodan čas, 
dragi moj! reče smierni i čedni Mato. 

Otac Milivojev dočuv za taj čin, uze Matu 
k sebi, gdje nije više trebao ni glada ni zime 
trpiti. 

11. Posliedica neposluha. 

©ane, živ i veseo dječak, bio je neposlušan. 
To mu bijaše i doista ukora vriedna pogrieška. Kad 
bi mu otac, mati ili gospodin učitelj što zabranili, 
zaboravio je brzo na to, pa ono učinio, što je njemu 
s voljom bilo. K tomu je uviek pitao za uzrok 
zabrane. 

Nekoga dana, kada je u školu pošao — vani 
se smrzlo, bilo je naime u zimi — dovikne mu 
otac kod polazka: 

— Dane, da mi neideš na led sklizati se! 

Mari Dane! Očeva opomena prodje desnim 
uhom na lievo u nepovrat. Čim je do ribnjaka 
došao, na kom se površje poput krhka stakla sle¬ 
dilo, kad se on kraj sve opomene očeve poče sklizati. 

Otac je pošao za njim, znajuć, kakova pogi¬ 
belj prieti neposlušnomu sinu, pa videč, da se ne¬ 
razboriti dječak sbilja odvažio na led, zazove u čas. 

— Vrati se, Dane, vrati. 

Dane je čuo očev ziv; nu mjesto da časomice 
posluhne, osta na lomećem se ledu, da, jošte se 
usudi upitat: 

— A zašto me zoveš, oče ? 

Otac ga hotio upozorit na pogibelj u koju 
srta, nu u taj hip propane Dane u dubinu. Led 
se prolomio i dječak utone. 


? 


* 



Težkom ga mukom izvuku; ali mnogo je 
dana morao u pogibelji života u postelji bolestan ležat. 

To ga je i opametilo^ te slušao prijateljske 
opomene. 

-.i- 


12. Milosrdno diete. 


f'leki prosjak obilazeć po kucah nadje jednoć 
diete nekoga radnika, koje je u svakoj ruci držalo ko¬ 
mad kruha. Glad gaje silno morio i on reče djetetu: 

—- Oj kako sam gladan! Drago diete, podaj 
mi samo polovicu tog jednog komada, što ti u ruci. 

Diete mu pruži cieli i to najveći komad, rađu- 
juć se, kada je vidjelo, kako prosjak požudom jede. 

Kada je prosjak i zadnju drobtinu pojeo, reče 
djetetu: 

—- Bog te blagoslovio, milosrdno i dobro 
diete! što si mene tužna sirotana nahranilo! 

Diete odraste i želja se prosjaka božjom mi¬ 
losti podpuno izpuni: posta ugledno i sretno za 
sav svoj viek. 

Bog bo blagoslivlje milosrdje i dobrotvorna 

djela. 

-c*0§o- 


13. Raztuženi Božidar. 

* 

XAh draga majčice, Franjo neće danas k 
meni doći, reče Božidar, sjedeć uz majku, koja je 
njemu kraj prozora rubaču šivala. 

— A zašto ne? upita mati. 

— Podjosmo jučer poslie podne u polje — 
pripoviedao je Božidar majci — da beremo cvieće 
u kitice. U to nadjemo neku bilinu punu jagođi- 
cami. Ubrali si ih i ja nekoliko i metnem u usta; 
kad tamo plod je bio gorak, pa ga ‘opet izbacili. 
Nu Franji omile jagodice i on ih progutne. Sada 
je bolestan. Njegov mi je stric kazao, da je Franjo 
pojeo plod otrovne biline. 

— Eto, kako se može čovjek unesrećiti, prima 
li sve u usta. Nejedi nikada, što posve dobro ne- 
poznaš. Imade mnogo štetonosnih, otrovnih biljka 
i gljiva, opomene ga mati. 

— Nekoje biline poznam, kao trubeljiku, pa- 
skvicu i gospinu jagodicu, koje su u mojoj sliko¬ 
vnici narisane. Slike gljiva mi je otac obećao skoro 
kupit. Oj ja neću nikada ono jesti, što nepoznam. 

14. Nepij, kad si vruć. 

Marija se do sita naigrala cielo prije podne 
s družicami. Najposlie započeše djevojčice plesati, 
da ih je od skakanja i silne vrućine znoj oblio. 
Marija ožedni i potrči k studencu, da si žedju ugasi, 
ma da joj mati doviknula, da to nikako nečini, 
jer će u bolest pasti. 

Drugi se je dan tužila, da ju glava i prsi 
bole, nađajuć se, da će to za nekoliko dana proći. 

Nu bol se svakim danom sve više većala. Roditelji 
uvide, da je pogibelj i dozovu liečnika, koj prepiše 
liek, ali i on sam prizna, da se mnogo nenada, 
pošto Marija ima sušicu. Pa tako je i bilo. Marija 
je sve vise i više bliedila i slabila; sve težje di- 
sala, pokvariv si pluća. 

Prijateljicami, koje ju za bolesti posjećivahu, 

reče: 

— Kako bi snošljivo trpila i veselo umrla, 
da si sama neprouzročih bol i smrt. Čuvajte se vi 
bar, moje mile, da s neopreznosti nepokvarite si 
zdravlja. 

Za pol godine sbilja umre Marija. 

Kada se kasnije u raznih prilikah djevojčice 
razvručiše i žedja ih morila, jedna bi drugoj kazala: 

— Sjeti se Maričine nesreće, da i tebi tako 
nebude. Nepij, kada se razvrućiš. 


15. Sestrice. 

kavica se igrala sa sestricom si Doricom. 
■Djevojčice šivale su i krojile opravice svojim lutkam. 

Molim te, Evice, podrži mi taj komad 
baršuna, da ga razrežem, uprosi Dorka sestru. 

Evica izpuni sestrinu želju. Ta one se tako 
ljubljahu i milovahu! Dorica uze škarice i zareže 
u prst Evice, da je vrela krv iz malog prstića po- 

tekla. Oj kako se Doriea uplaši, više nego li ra¬ 
njena Evica! 

— J°j j°j\ nioja mila Evice, oprosti mi, reče 
Doriea plačući u sav glas. Jeli te jako boli? Oprosti 
mi, nisam ti u istinu rado učinila. Moja je ne¬ 
opreznost kriva; nesrdi se na me. 

Nesrdim se, mila sekice, ta nemoj plakat; 
več mi podaj komadić platna, da si zavijem prst; 
jer će mi inače krv zamrljati opravu , odvrati joj 
dobrodušna Evica. 

Kada su bolestni prst zavile i koncem sve- 
zale, opet se sestre kao i prije igrahu. Evica je 
dapače kasnije majku umolila, da podnipošto ne- 
kazni Doidcu, koja je s nesmotrenosti pogriešila. 

Obe su bile mile i dobre djevojčice. 

-- 

16. Hromi i sliepi prosjak. 

UBio je neki prosjak na obje noge krom. Skoro 
da se nije mogao s mjesta maknuti. Mnogoput mu 
dosadila kiša, zatekav ga izvan zakloništa, mnogo 
put opet bura ili sunce. Kob ga svede, da se sa- 
stade sa sliepcem, koj je u kozica izgubio očni vid. 

Jedan drugomu potuži svoju nesreću. 

— Ej da mogu hodat, rado bi i sliepcem bio, 
rekne hromi. 

Na to će mu sliepac: 

— Da ja vidim, nebi mario ohromit. 


17 


— Tebi manjka vid, u mene je sokolovo 
oko; meni noge, tvoje su zdrave i čile. Ajde da 
si pomognemo, primijeti hromi. 

_ Kako? upita sliepi prosjak. 

_ Uzmi mene na ramena; pa tako ćemo 

poći put biela svieta. Pravac ću ti ja kazat, da 
nezalutaš i nepaneš u grabe, jaruge ili rieke. 

Pristadoše u družtvo. Od mjesta do mjesta, 
od sela do sela nosio je sliepi hromog, prosjačeć. 
Što dobiše, podieliše. 

Pa tako je i u životu. Svakomu treba pomoći, 
da svi nama pomoguu. Ruka ruku pere, obje obraz. 


17. Tko polako podje, prije kući dodje. 

m ‘ . 

iSastao se Grabancijaš djak, mače mudra 
glava, s kiriđjijašem, koj je nemilosrdno naganjao 
mršave si konje. 

— Hej, što misliš, prijatelju, dovikne kiridjijaš 
Grabancijašu, trudnu i potnu od hoda i zapare 
ljetnoga dneva, hoću li prije u grad doći, nego li 
će unoćati? 

— Ako polagano podješ, kume, odgovori 
Grabancijaš. 

— Taj doista nije kod zdrave pameti, pomi¬ 
sli kiridjijaš i potjera konje, što je igda mogao, 
te odleti kolima kao vjetar dalje. 

Jaglaci. 2 

Za nekoliko sati dostigne ga Grabancijašr 
Na kolih se putem od silnoga tereta pretrgla os. 

— Nisam li rekao, kume, da polagano po- 
đješ, naruga se Grabancijaš. 

— Da je soli u glavi bilo! odgovori voznik, 
koj nije mogao niti makac, dokle neđodjoše drugi 
ljudi, koji mu pomognu. 


18 . Strašljivost. 


Iv^judevit zaosta malo dulje u posjetu kod 
nekoga si prijatelja, stoga se vraćaše kući za jasne 
mjesečine. Put je vodio preko župljanskog groblja. 
Došav onamo, uplaši se i onako plahi dječak. Kraj 
crkve se nešto bielilo, kao da je utvora. Koža mu 
se naježi, vlasi podignu, koljena klecahu, jedva je 
od straha išao kući. Putem susretne otca, koj je 
pred njega pošao. 

— Duha sam vidio, rekne dječak blied i 
van sebe. 


— Tebi se moj dragane, tlapi, odvrati otac.. 

— Ne, ne mili otče! Vidio sam glavu, nogu 
i ruke. Pretilo mi se, jedva umakoh. 

— Ajde, da vidimo, što je, nastavi otac i. 
podje pram groblju. 

— Gledaj, oče, eno duha! zašapće dječak,, 
pokazujuć na neki bieli predmet, koj se amo tamo* 
micao. 

— Dusi obstoje u glavi glupih ljudih i ne¬ 
znalica ; da vidimo, čega si se prestrašio, dometne 
otac na govor Ljudevita. 

Kad su bliže pristupili, nisu vidjeli ni glave, 
ni ruku, ni nogu; Ljudevit se preplašio od stol- 
njaka, koga je grobarova žena metnula sušiti. 

— Vidiš li, kako te je strašljivost zavela? 
Dogodi li ti se ikada što slična u životu, to se 
neboj, već pristupi srčano pram onomu, što ti se 
tobože prikaže i ti ćeš vidjet, da neima ni duhova 
ni utvora. 

To si je Ljudevit zapamtio; dobro zapamtio 
očeve rieči i kasnije sam mnogoga dječaka osvie- 
dočio, da duhova neima. 


19. Tko bi si to mislio? 

tiUjuro je navikao na svako pseto, koje bi sa- 
stao, kamenom se nabacivati ili ako to ne, to bi 
ga ošinuo, čim mu se pseto u doseg približi. To 
je svakako velika, ukora vriedna drzovitost. Nu 
neki ga pas izplati. Gjuro se na susjedovog Sarka 
nabaci kamenom, a moj Šarko ni pet ni šest, već 
potekne na Gjuru i svali ga na zemlju, izgrizav 
ga u desnu nogu. 

— Tko bi si to mislio, da je taj pas tako 
zao? reče Gjuro i ode zaplakan, šepajući kući. 

* 

Drugi put tukao je konja bičem. Konj po¬ 
skoci i udari kopitom o Gjurinu nevaljanu glavu, 
da se je srušio. Kad mu roditelji spotaknuše zlobno 
ponašanje, odgovori on: 

— Tko bi si to mislio, ;da će me taj konj 
udarit ? 

Pa tako je sto put u jednakih zgoda bilo. 
Svagda je Gjuro kazao: Tko bi si to mislio! 

Ponarasav i postav mladić, zapane u zlo 
družtvo i s pijančevanja pozli mu zdravlje, on oboli 
i vrlo mlad umre. 

— Tko bi si to mislio, da ću tako mlad 
umrieti ? govorio je ćuteć, da je smrt za vratom. 

.— E to su drugi, pametniji ljudi uvidjali, 
brate dragoviću, da tako na dugo biti neće i 
nemože. 


20. Poštena dužnica. 


ii rgovac Zlatarić bio je imućan čovjek. K 
njemu dodje neko jutro žena priprosto ali čisto 
odjevena. 


— Moj se otac jošte vašemu pokojnomu ocu, 
gospodine — reče siromašna žena smierno — zadu¬ 
žio. Prije pol godine umre mi otac, kazav mi za taj 
dug. Oprostite mu, što nije mogao platit. Bolestan 
je bio, te si nije niti kruha mogao zaslužit.. 


V 

— Ta šta govorite o kakovom dugu. Ja ne¬ 
znani zanj, odvrati začuđjeni trgovac. 

— Ali znam ja. Evo vam novaca, kojimi 
smirujem dug pokojnoga mi oca. Da to neučinim, 
pekla bi me duša dan i noć. Radila sam, spra¬ 
vljaj uć novčić po novčić, da skucam potrebnu 
svotu. Hvala vam, gospodine, na počeku, reče od¬ 
lučno žena i ode. 

Osviedočiv se trgovac o istinitosti njezinih na¬ 
voda, osilnoj joj potrebi, pošalje joj sto forintih i 
uviek ju poštovao, pripoviedajuć, da je ta žena 
bila njegov najpošteniji dužnik. 


21. Drži zadanu rieč. 

jO 

^U-favro nije nikada što obećao, za što nije 
stalno znao, da će, svoju rieč i izpunit moći; pa 
tada bi i izkupio zadano obećanje. 

Gavro je prijateljevao s Veljkoni. Roditelji 
pošalju Veljka k stricu župniku na ladanje, pa 
mu Gavro obreče, da će poslie podne na pol puta 
u susriet mu poći. 

Nu istoga dana dodju Gavrinim roditeljem 
gosti u posjet, dovedši sobom i svoju djecu. 

Djeca se po vas dan igrala. Ali Gavro, koj 
se vrlo rado igrao, sjeti se ipak zadane rieči i o- 
stavi drago si družtvo. 

Roditelji se začude tvrdoj volji maljušea i 
dozvole mu, da podje svomu prijatelju u susriet. 

Kad se vratio Gavro, otišli su gosti. Gavro 
ih nije, požalio. 

Recite mi, nije li Gavro pravo radio? 

22. T o n k a. , 

Bia obali jadranskoga mora nedaleko Senja 
živio je pred nekoliko godina mornar imenom Ra¬ 
dić sa ženom i jedinicom kćerkom Tonkom. 

Mala je Tonka osobito volila u barci po moru 
ploviti. Otac joj je branio; pošto je more nestalno 
i duboko, Tonka pako nezna kormanjit nit veslat, 
a niti joj sile nesmažu dovoljno jakosti. 

Radić ode jutrom rano na ovećem brodu sa 
susjedi u ribolov. Več prama večeri se vračahu, 
kad iz nedaleka začuju glasno pomaganje i do¬ 
zi van je. 

Strašna li prizora! Na otvorenoj pučini niše 
se barka, kao orahova ljuska; u njoj stoji Tonka, 
pružaj uč ruke, ko da želi zahvatit pomoć u praz¬ 
nom zraku. Valovi se počeli dizat — gotova pro?. 
past! — 

Videći Radić, što je i kako je, zagledav svoju 
Tonku u očitoj, skoro neizbježivoj pogibelji, raz- 
pne jedra i zakormanji prama barci, boreći se va¬ 
lovi, da spasi svoje diete. 

Jedva se jedvice približe do čamcaf, u kojem 
je bila Tonka, blieda i iznemogla od straha i užasa, 
te ju izvuku na brod. 

Otac u radosti, da je spasio djevojčicu iz 
morskoga zjala nereče joj niti rieči na opomenu. 
T nije trebalo: Tonka je uvidjala, kako je skoro 
zaglavila. Nikada tog strašnog slučaja nije zabo¬ 
ravila. Sada joj nije bilo više na pameti more i 
barka! — 

-°IO«=>- 

23. Pobožna dieca. 

i^fosip i Danica bijahu maleni; nu ipak im 
toliko umu prosinuli traci, da su uvidjali, da mo¬ 
raju Bogu puno hvaliti, što im je dao mile rodi- 
telje, koji se za nje brine i oko njih sastoje. 

Danas se slavio očev rodjendan. Josip i Da¬ 
nica nisu imali čime da daruju oca, koj im je i 
onako sve potrebno životu poklonio. Ali dobra 
mati naučila ih je Bogu se molit. 

— Ajde, sestro, reče Josip Danici, čim je 
otvorio oči, ajde draga, da se pomolimo za očevo 
zdravlje. 

— Da, danas je njegov rodjendan. Oj da 
ih mnogo i mnogo jošte doživi, progovori Danica, 
skočiv iz postelje. 

Dieca poklekoše i Josip skrušeno započe: 

— Dobri Bože, uzdrži nam na dugo milog 
i dragog oca u zdravlju i zadovoljstvu, te i nam 

dozvoli, da budemo valjani i marljivi njemu na 
radost. — . 

Mati, koja je čula sav razgovor i djetinju 
molitvu, pripoviedi sve ocu, koj je svoju djecu 
obilno nađario, radujuc se, da mu je Bog poklonio 
tako milu i pobožnu djecu. 

-ojKJSo- 

24. Nevaljanac Mane. V 

đ aj je zbilja bio nevaljan. Nikomu nije dao 
mira; niti ljudem, niti životinjam. Jednoć mu otac 
kupi na sajmu bič, kakovog si Mane davno želio, 
obečav, da če se stalno poboljšati. Ala je Mane 
sada bičem pucketao, igrajuč se konja s dječaci. 

U njegove majke bilo je maleno pseto, koje 
se rado igralo i uviek za Mankom trčalo. 

Došav u sobu majke si, vidje, gdje psetance 
spavajuč leži na podu. Mane se polagano približi 
k psetu, te ga osine bičem. Psetance zacvili s boli 
od udarca. 

— Što se je psetu dogodilo? upita majka, 4 

došav iz druge sobe. 

-Ta malo sam ga bičem udario, odvrati f 

Mane. — 

Mati ga opomene, da nesmije životinje mu¬ 
čiti i ode natrag u sobu. A1 za malo pseto s nova 
zacvili. ^ 

— Zar si ga opet ošinuo? razljuti se majka. 

Nevaljanac Mane prizna smijučki, da je iz 
šale dodirnuo se psa. 

Mati se nije šalila; njezina strpljivost do¬ 
spije kraju i ona uzme nevaljancu Mani bič, do- 
metnuv: 

— Tko bije, očutit če bič. Ti valjda mi¬ 
sliš, da psa ne boli, kad ga ti bičevaš? Za te nije. 
takova igračka. 

Nije li to bio nevaljan dječak? 

25. Prva žalost. 

®ieca obično neznaju, što je žalost. Ako i 
zaplaču s kakove neugodnosti, suze im brzo osuše. 
Nemoraju u skrbi pomišljat na buduće dane; nji¬ 
hov život priliči proljetnomu nebu, koje je vedro 
i modro. Riedko se kada naoblači, kiša prosipi i 
sunce se opet nasmije. 

Pripoviedat ču vam o prvoj žalosti male 
Zlatice. 

Zlatica je dobila na svoj imendan na poklon 
bielu golubicu, koju metne u krletku, da ju hrani. 
Dieca se vesele, kada mogu kakovu životinjicu, 
asobito ptice, hraniti i njegovati. Mnogo bi pa¬ 
metnije bilo, da im otvore vratašca i da ih puste 
u zlatnu slobodu Koli je tužno ptici u zatvoru, 
koli ugodno i liepo put sunčanih trakova uz dru¬ 
žice si zakrilit. 



26 


Zlatica je dosta dugo hranila i njegovala go¬ 
lubicu. Jednom ju odnese u vrt, da se ondje na 
sviežem zraku poveseli ugodnom proljetnom danu. 
Pitoma golubica nije odprhnula, kada joj je Zla¬ 
tica otvorila vratašca, već joj skoči na rame, da 
ju poljubi. 

Dodje podne. Zlata podje u kuću na objed 
i misleć, da će golubici ugodit, pusti ju u vrtu. 
Kad se poslie vrati nadje golubicu mrtvu izpred 
kaveza. Koliko je suzica proteklo iz Zlatinih ma¬ 
lih modrih očiju! Vrtlar, koj je mimo išao, reče, 
da se je mačka došuljala i zadavila golubicu, te 
joj on oteo već mrtvu pticu. — To je bila Zlati- 
čina prva žalost. 

-0*0*5 - 

26. Muhe i mravi. 


'U vrtu nekoga zakupnika naseliše se mravi 
u svoj mravinjak. Cieli su dan neprestajuć radili, 
noseći u svoj stan sjemenje i zrna, koje bi na 
putu našli. 

Blizu cvale su na gredicah mirisne ružice. 
Oko njih letao je i zujkao roj mušica. 

To opazi Perica, sin zakupnika i reče svo¬ 


mu ocu: 


— Bože dragi, ala su ti mravi ludjaci! Cieli 
božji dan rade i muče se, mjesto da se užiju lie- 
poga vremena poput onih mušica, koje su naj¬ 
sretniji stvorovi na svietu. 

Za kratko poslie toga nasta zlo i nepogodno 
vrieme. Sunce nije sjalo, nebo bilo je tmurno, 
noći bijahu ladne. Stupiv Pero u vrt nenadje niti 
cigloga mrava; muhe pako ležale su mrtve ili 
umirajuće po zemlji. On ih požali i upita oca, da 
kuda su mravi dospjeli. 

— Muhe su poginule od gladi — odgovori 
mu otac; jer si nisu priskrbile hrane za crne dane. 
Mravi imaju pune žitnice i smočnice. Vidit ćeš 
ih, gdje se opet na posao žure, čim se vrieme 
poljepša. 

- 4 *- 

27. Smiluj se ubogim. 

Siroma Pavao, pravo sirotče bez majke i 
oca, prosjačio je od kuće do kuće za koricom suha 
kruha. Premlad i preslab da radi, nije si kruh za- 
služit mogao; tako mu nepreosta ino, nego da 
podje u sviet, da dozivlje milost dobrih ljudih. 

Tako je nekog dana obišao cieli grad i nigdje 
nije dobio nit zalogaj kruha. Slomljen od gladi i 
muke zaplače i glasno se potuži Bogu na svoju 
ljutu nevolju. Nitko uzalud Boga nezove u pomoć. 
Pa tako nije niti Pavlova prošnja uzaludna bila; 
jer eto putem dječaka, isto tako siromašna, nu 
komu su skrbni roditelji živjeli, koj ga upita, da 
zašto plače? 

— Oj kako nebi plakao, ta gladan sam. ; Od 
jučer nisam ništa jeo i nikoga nema, da me na¬ 
hrani, odgovori Pavao. 

— Ta i ja nisam sit, rekne dječak; ali po- 
djelit ču s tobom, što imam. Eto ti pol komada 
kruha, što mi ga mati dala. Bog ti blagoslovio! 

Budite, djeco, i vi milosrdna, da Gospodin 
uad vami izlije obilje svoga blagoslova! 


28. Dobri Ivan. 

Ivanova mati, udovica, življaše u selu Bre¬ 
stovcu ; sirota udovica hranila je sebe i jedinca si 
sina iz ono malo polja, što se je za kolibom, u 
k°j°j J*£ stanovala, pružalo. Muž joj umre poslie 
dugotrajne bolesti; njegova bolest i smrt osiromaši 
mu obitelj jošte više. Ono nekoliko ralih dostalo 
je udovici, da si koruua i povrća zasadi, da ne- 
mora s djetetom si od gladi pogibati. 

Kad je Ivan malo ponarasao, podje u šumu 
da bere jagode i maline, koje je tada u grad na 
prodaju nosio, i novac, što je za to dobio, vese¬ 
ljem nosio je kući, da ga svojoj majci preda. 

U vrieme žetve izmoli si od imućnijih go¬ 
spodara u selu, da smije po slogovih pabirkovati, 
te je po strništu vlat do vlati brao, i tako na¬ 
kupio često pune snope, koje kod kuće izmlatio a 
jedro zrnje nosio je u mlin na mlivo. 

Videći ljudi, da je dobar i valjan, nastojali 
su, da mu pomognu a tim i njegovoj majci, pa 
ga najbogatiji seljan uzme k sebi za slugu. Tim 


je zaslužio ne samo hranu i odielo, već i novac, 
koje nije uzmanjkao svojoj majci dati. Služio je 
vierno i pošteno u svoga gospodara. 

Vremenom se pomogne i on postane gospo- 
darorn, ^oj J e s * aru majku do njezine smrti nje- 
govao i štovao. 

Zrno do zrna pogača, kamen do kamena 
palača. 

29. Poštenje. 

S»etajuć se neki gospodin gradom, sastane 
siromašno odjevena dječaka, k tomu blieda upala 
lica i slaba, koj ga za milostinju umoli. 

Gospodin posegne u džep, ali neuadje dro- 
biša. Pošto mu se dječak svikao, nehtjede ga bez 
dara ostavit, pa mu dade škudu, rekav prijazno 
dječaku: 

Evo ti skude; podji u dučan, da ti ondje 
promjene i dodji ovamo. 

Dječak brzo po naputku odtrči. Došav na¬ 
trag nenadje gospodina, koj mu je škudu dao. 

Da je Marko tako je ubogom dječaku ime bilo 
nevaljan i nepošten bio, otišao bi bio s novci, 
nemareć više za svoga darovnika. Nu on ga podje 
tražit i protrčav ulicami, zatekne gospodina na 
trgu. — 

— Gospodine! Izvolite uzet novce; promje- 
nih, kako ste naložio, započe Marko. 

Gospodin vrlo se radovao poštenju i sduš- 
nosti dječaka, te se za njega zauze, upriličiv, da 
izuči zanat. 

Marko osta kroz sav život na glasu rad svoga 
poštenja, znajuć, da je svakako bolji dobar glas, 
nego zlatan pas. 

30. Neposlušna braća. 

ILjubivoju i Dinku dozvoli otac, da se po- 
dju u vrt igrati; nu pod pogodbom, da se neu- 
sude izvan vrta poći. 

Neko se vrieme braca liepo vrtom igrahu, 
kad na jednoć stariji brat Ljubivoj progovori: 

— Čuješ Dinko! Vrata su otvorena, ajdemo 

sami u šumu! 

— Ali otac nam je zabranio, dometne mali 
Dinko. — 

_ Mi ćemo se odmah vratit, samo da vi¬ 
dimo, kako je u šumi. 

Ele oni pod ju. Igraj uć i skačuć neopaze, da 
se je gusti mrak šumom zahvatio i htijući se vra¬ 
titi, izgube pravi put; pa nisu pravo znali, ko¬ 
jim su došli. 

Mali Dinko poreče bratu, da je on kriv 
svemu. Ljubivoj udri zvati, nebi li ih tko čuo. 

Otac, koj je bio po nje u vrt pošao i nena- 
šav ih ondje, pram šumi krenuo, začuje njihovo 


31 


dozivanje. Zatekav ih, gdje se skutrili izpod veli¬ 
koga hrasta, kori ih radi neposluha i reče: 

— Tako se svima dogadja, koji neslušaju 
opomena razboritijih ljudih. Osviedočen sam bio, 
da ćete izvan vrta zalutat, pa zato vam i zabra- 
nih, da ga napustite. Nesmijete više u vrt! 

Ljubivoj i Dinko sjedili su od sada u sobi, 
mjesto da se poput drugih dječaka na polju pro¬ 
vesele i često su uzdisali: 

— Zašto nismo poslušati: 


13. Jogunica Rade. 

liSonj nekoga jašioca, koj je bio u gostionu, 
pošao, da se okrepi čašom rujna vina, bio je uz 
plot privezan, te je ono malo sjena grizkao, što 
mu je gospodar dobacio. 

Rade, poznati gradski jagunica i stepihlep,. 
išao je upravo mimo. 

— Mili Bože, liepa li mi konja za jašenje! 
Da mi se na njega popet, letio bi kao vila ili 
ptica, pomisli Rade. 

Što je smislio, u čas je i učinio. Odveže konja 
i zasjedne na njega. Konj osjetiv, da mu jašioc 
nezna pravo jašitl i da na njemu nesjedi njegor 
gospodar, zače skakati i dizati se na prednje noge 
i sbaci Radu na sred ceste. Taj se nije u prvi 

mah niti maknuti mogao ; nesrećom bo pade na 
kamenu i razbije si glavu. 

Na viku ljudib, dotrči. i gospodar konja i 
težkom ga mukom uhvati. Rade se pomalo podi¬ 
gao, htijuc se odšuljati; ali ga jašioc upeti, pa ni 
pet ni šest več ga bičem nekoliko put osine, da zna, 
da jonguluk nevalje. 

Koliko ih imađe medju Vami, koji su i sto 
takovi kao i taj Rade. 


32. Cvietko i Ružica. 

Obucite se, djeco, rekne otac Cvietku i Ru- 
žici, poči čete sa mnom k tetki u posjete. 

Brat i sestrica vrlo su se toj viesti radovali, 
osobito Cvietko, koj je od veselja skakao kao mah¬ 
nit po sobi. Skačuč slučajno se dodirne rukom 
cvietnjaka, u kojemu je cvao liepi rumeni šeboj, 
najmiliji očev cviet. 

Cvietnjak pade sa stola i šatre se u criepove. 
Dieca se preplaše s te nenadane nesreće. Ružica po¬ 
digne šeboj i u to stupi otac u sobu. Videč, da 
je šeboj u ruci Ružice, pomisli, da je ona krivac 
i reče joj, da za kaznu toga kvara nesmije poči k 
tetki. Ružica je šutila, nehtijuč odati svoga brata. 
Nu tomu se takodjer na žao dalo, da ona nekriva 
trpi. 

Pristupiv Cvietko k ocu, reče priznavši svoj 
grieh: J 

— Nije, mili oče, Ružica satrla cvietnjak, 
več sam ga ja u svojoj neopreznosti, baciv ga sa 
stola. Meni dakle valja da kod kuće ostanem. 

Otac pohvali Ružicu radi dobra srdca i lju¬ 
bavi prama brata, Cvietka radi istinoljubja. Po- 

ljubiv ih, dozvoli im, da podju s njime po obećanju 
k tetki. 

-.i—— 

33. Tvoja šteta drugom korist. • 

TMT . . 

—LLinkini roditelji posjedovahu izvan grada 
veliki vrt. Pošto je gospodja učiteljica Minku radi 
marljivosti pred svimi djevojčicami pohvalila, po¬ 
vede ju otac u četvrtak poslie podne u vrt. 

Ljeti je bilo, uz to silna sparina, kiša davno 
već nije okvasila dobru majčicu zemlju. Ruže i cvie- 
*ovi bili su klonuli glavicami, po svih stablih bilo 
je lišče uvelo. 

Na brzo skupe se silne oblačine, kratki vihor 
nasta i kiša se spusti kao iz kabla. 

Ajdemo brzo kući, da nepromoknemo, reče 
otac Minki. 

— Joj moj šeširič i nova opravica, zavapi 
Minka, žureč se kuči. 

Kađno pod krov dodjoše bijahu mokri kao 
poljski miševi. 

(Jaglaci.) 

— Ah čemu ta kiša? Eto na sad su mi oprava 
i šešir pokvareni, primjeti Minka zlovoljno. 

— Ova je kiša zlata vriedna. Poljski i vrtni 
usjevi, kojim je već bilo povenut radi pomanjkanja 
hrane, oživit će s nova. Zar da radi tvoga šešira 
i oprave kiša nepada! A hiljade Ijudih jedva ju 
očekuju. Kad dojdući put pođjemo u vrt, vidit ćeš 
blagodat kiše. Što je tebi na štetu, drugomu može 
na veliku korist biti. 

Minka se nije više ljutila, kad je kišilo, za- 
pamtiv si liepi očev nauk. 

34. Spasitelj. 

ŠSkender i Vilko podjoše u šetnju. Za to doba 
naoblačilo se nebo, tutnjio je grom, dolazeć sve 
bliže, krupne kaplje kiše počeše padati, bliesak za 
blieskom letio je sjevajuć tamnim nebom. Vilko 
hotio je poteći pod granato stablo, da se zakloni. 
Škender, koj je bio veći i razboritiji, opomene ga, 
da to nečini. 

— Neznaš li, što nam je nedavno gospodin 
učitelj u školi kazao, da grom najrađje u visoke 
predmete bije. 

— Ali kamo ćemo? Ja se bojim blieska! od¬ 
vrati Vilko. 

— Stablo te nespasi, dapače s neopreznosti 
možeš najprije po zlu proći. Grmljavina je koristna; 

čisti bo zrak, a kišom kriepi se zemlja. Bježi izpod 
toga hrasta; mi ćemo radje polagano kući ići. 

Vilko posluša prijatelja i oba krenu u grad. 
Jedva su se sto koračaja odmakli, ali se zrak silno 
uztrese, grom zaori, kao da im je oglušit od tutnjave 
i striela puše u isti hrast, pod kojim se Vilko za- 
klonit hotio. Sada je Vilko uvidio, da mu je raz¬ 
boriti Škender život spasio. Ogrli ganut prijatelja 
i reče suznim okom: 

— Dragi moj prijatelju, ti si mi evo život 
spasio! 

— Na pol samo, tvojoj poslušnosti pripada 
drugi dio, odvrati Škender. 

35. Izviedljivost 

iEiarica si zaželila kanarinca. Ma koliko vruće 
prosila i molila, mati joj ga nije hotjela kupit, od- 
vrativ joj svaki put: 

— Kada se popraviš, onda ću ti ga kupit. 
Nebudi toliko izviedljiva. Uviek si na prozoru, da 
vidiš, što se na ulici dogadja. Svagdje si prisutna, 
gdje te i netreba. To se nepristoji. 

— Oj nisam ja više tako ljubopitna. Kupi mi 
kanarinca, draga majko, liepo te molim! 

— Vidit ćemo, odgovori majka, koja je dobro 
poznavala svoju Barieu. 

* 

Za nekoliko dana podje. majka u posjete k ne¬ 
koj gospoji. Čim je ona otišla, eto ti već izvieđljive 
Barice, da po svili kutih sobe razkopa. Tako se 
namjeri na kutiju na stolčiću. Brže bolje ju otvori, 
da vidi, što je u nutri; kad tamo jedva je podig¬ 
nula poklopac, izleti kanarinac, pa ode na otvoren 
prozor u bieli sviet. Vrativ se majka odmah opazi, 
što se dogodilo. 

— Vidiš li, kako te je znatiželjnost kaznila, 
progovori majka; kupih ti kanarinca i metnuli ga 
u kutiju, da vidim , hoćeš li u nju dirat. Ode, pa 
sada čekaj, dokle drugu dobiješ. 

Nije li mati pravo govorila? 

36. Zahvalnost. 

J^Ieki trgovac jašio je u Zagreb u svom poslu. 
Putem nadje neznana čovjeka, koj je na cesti ležao. 
Sjašiv, vidje, da je neki putnik prelomio si nogu. 

Dobroćudni trgovac posadi ga na svoga konja 
i iduć uza nj pješke, odvede ga u grad i smjesti 
ga u bolnicu, gdje je putnik ostao više mjesecih, 
dokle nije ozdravio. Trgovac platio je dragovoljna 
sve troškove. 

Prošlo je iza toga nekoliko godina. Taj isti 
trgovac jašio je opet u Zagreb iz sela, gdje je stano¬ 
vao. Na savskom mostu splaši mu se konj, te po- 
tekav u propanj, skrene u poljane te ravno u rieku. 

Ljudi, koji su bili na obali, mišljahu da je tr¬ 
govcu sjegurno poginut, kaduo neki čovjek zaplovi 
u kavu, te za nekoliko časova izvuče na po mrtvog 
trgovca na suho. 

Tko je bio taj junačina, koj je trgovcu spasio 
život ? 

Onaj putnik, komu je trgovac učinio dobro¬ 
činstvo u nevolji. 

Tako si i nehotice izkazaše obojica zahvalnost. 


37. Jelka i Hinko. 

1P' ■ 

JLfillinarov sin Hinko dobacivao je patkam i 
guskam, koje su po Kupi plovile, komadiće kruha. 

U to dodje k njemu sirotica Magda, kojoj je 
otac ugljevarom bio. 

— Daj, liepo te molim, dragi dječače, reče 
Magdica Hinku, daj meni to kruha, što imaš u ruci. 
Utišat ćeš mi ljutu glad, koja me mori. 

A dakako, nisam lud, odvrati srdito Hinko, 
nedam ništa! 

Odgovor Hinkov čula je Jelka, njegova dobra 
i milosrdna sestrica. 

Dodji ovamo, Magdice, zazove Jelka, dat 
ću ti ja, kad moj brat neće. 

I poda joj od majke izprošeni cieli hljebac i 
nekoliko grošića. Magdica se usrdno zahvali dje- 

vojčici; docira. se je i Jelka radovala, da je učinila 
dobro djelo i osta za sav život vriedna i sretna. 

Nije Hinko tako. Kad mu je otac umro, pro- 
tepe očinstvo i umre prosjakom. Kako bi mu go- 
godilo, da mu je tko hotio pružit komad kruha! 

-.j.- 


38. Smierna djevojčica. 

Kada proljećem snieg u prođolih okopni i 
livadu bujna zelen pokrije, nikne i ljubica, smieran 
i skrovit cvietak, al pun miloduka. Mnogo li je 
cvietova i ruža, koji su zamjerne ljepote i šarolikih 
boja, pa nemirišu, da neugodno zaudaraju. 

Bogumila podje, da nabere ljubica u vienac 
za majku, kojim če ju danas zahvalna kčer prigodom 
imendana nadariti. Mnogo ih je nabrala i sve jednu 
za drugom u skladni vienac savijala. 

— I ja ču nastojat, pomisli Bogumila u njež¬ 
nom si srdašcu, da priličim ljubica m. Biti ču po¬ 
božna, poslušna i dobra. Što mi koristi nakit, što 
najljepša oprava, ako nisam kriepostna i nedužna? 
Oj da ljubica je najdivniji cviet! 

Majka se vrlo radovala skromnom daru svoje 
kčerke. 


— Oj sladka Bogumilo, kazala je majka kćeri, 
kad joj ove predala vienac , koli si me razveselila 
im darom. Ti si se najzgodnije sjetila svoje majke; 
neču te nikada zaboraviti mila kčer i Ostaj mi samo 

tako umiljata i kriepostna, skromna poput ljubice 
i bit češ sretna do kraja života. 

Smierna si je djevojčica upamtila majčinu opo¬ 
menu i kao što je obečala, bila je uviek vriednom 
kčeri vrieđne majke. 

39. Bratska ljubav. 

llameno ugljevje, koje se rabi za loženje na 
raznih parostrojih i po kučah u ovečih gradovih, 
kopaju duboko izpod zemlje u rudnicih. Taj je 
posao veoma tegotan i pogibeljan. U mnogih kra- 
jevih pomažu kod toga posla i dieca odraslijim. 

Tako su tomu nedavno dva dječaka u nekom 
ugljevniku radili. Nesreča htjede, da se zemlja pro¬ 
lomi i okno zatrpa. Opaziv radnik, koj je nedaleko 
kopao, što se netom sbilo, zazove brzo druge ljude 
u pomoč. Ljudi su svimi silami nastojali, da dje¬ 
čake spase. Napokon izkopaju starijega imenom 
Stanka. Medjutim su sveudilj čuli, kako mladji 
brat Milan iz svega glasa vapi: 

— Dobri Bože, pomozi i meni ubogomu, kada 
si moga brata izbavio! 

Radnici podvostruče sile, da spase dječaka iz 
pogibeljna mjesta; nu zemlja se na istom mjestu 
nanovo sruši. Radnici reku, da je svako nasto¬ 
janje bezuspješno i da je nesretnom Milanu za 
uviek smrklo. Ali Stanko stade ih zaklinjati i klek- 


40 


nuv pred njih molio je suznim okom jeeajuč, da za 
ime božje neostave brata u prolomljenom rovu. 

— Ako Boga znate, dobri ljudi, nastavite 
kopati; jer eto upravo sam čuo, gdje moj nesretni 
brat zazivlje božju pomoć. Ta neki dan sam u 
crkvi čuo izreku: Zovi me u potrebi i ja ču te 
spasiti, da me slaviš! 

To rekav, pograbi Stanko sam za motikom i 
poče kopati; sve jače čulo se dozivanje Milana. Na 
to i radnici prionu i konačno spase mlađjega brata. 

Svatko je Stanka hvalio radi bratske ljubavi 
i zaufanja u pomoć božju. 


40. Majmun. 

nekoj su šumi napali razbojnici na čo¬ 
vjeka, koj je s majmuni hodao po svietu. Čovjek 
pogibe od razbojničkoga bodeža, samo se majmun 
spasi, popevši se na hrast i sakrivši se u granatu 
krošnju. Nedaleko išao je po šumi vlastelinski šumar, 
da nagleda drvodjelce. Opaziv majmuna htjede ga 
ubit; nu majmun je tako tužaljivo vrištao, damu 
šumar pokloni život. Najposlie se majmun uslobodi 
i skoči do šumara, vukuč ga uz neprestano vriš¬ 
tanje do mjesta, gdje mu je gospodar mrtav ležao. 

Šumar zagleda mrtvo truplo i dosjetiv se, da 
je zločin počinjen, podje u grad, da to poglavarstvu 
javi. Vračajuč se kuči sve u pratnji majmuna, skrene 

u neku krčmu. Naskoro stupi u istu krčmu i neki 
stranac. Čim ga je majmun zagledao, skoči na njega 
kao bjesan, te ga nokti izgrebe i zubi izrani. 

Taj stranac bio je ubojica majmunova gospo¬ 
dara. Šumar ga dade uhvatit i sudu predat, gdje 
ga je stigla zaslužena kazan. 

Da nije bilo majmuna, težko da bi djelo došlo 
na vidjelo. 

41. Hrabri dječak. 

Sava se neke zime od studeni smrzla Četiri 
dječaka pođju, da se izvan grada Zagreba prošeču. 
Došav do rieke opaze, da je liepa prilika sklizanju 
i sbilja se tri starija dječaka počmu sklizati, te na¬ 
govarahu i najmladjega druga Željka, da se s njimi 
uhvati i vilovito kolo. 

Nu Zeljku se nije nikako dalo, pošto mu je 
otac strogo sklizanje zabranio, on pako nebi za ništa 
na svietu prekršio očev nalog. 

Kadno se led na Savi prolomi i najstariji 
dječak Zlatko propane. Led je progutao drzkoga 
sklizača. 

Zeljko nije sada mario za zabranu svoga rodi¬ 
telja; u njemu nadvlada čovjekoljubje i milosrdje 
i on bez obzira poleti onamo, gdje vidio, da je led 
pukao, pa se ondje nad rupom potrbušice legne i 
srećom zahvati utonuloga si druga za vlasi, te ga 
uzdrži, dok na njegovu kriku i viku dodju i ona 

dvojica u pomoć. Tim je hrabri dječak spasio svomu 
drugu život. 

Takovih je malo, kakov je Zlatko bio. 


42. Vlastelinov sin. 

* ’ 

iznemogao i slab starac zakuca na vrata 
selske krčme, moleč za dozvolu, da smije prenoćiti. 
Krčmar, čovjek tvrda i okorjela srdca, skoro da 
nije na starca pse nahustio ili ga štapom odtjerao, 
pošto starac nemože platit kao drugi gosti. 

U to projaši selom sin vele bogatog vlaste¬ 
lina. Yideci starca, gdje snužden radi svoje nesreće 
suze lije, prijaznim glasom upita prosjaka: 

— Što vam je. starče, da plačete! 

—• Kako nebi plakao, moj gospodine, kad pod 
svoju starost tudje pragove obijam, neimajuć gdje, 
da sklonem trudne kosti. Eno i krčmar, kao i svi 
drugi, me odbio i odtjerao kao psa, odvrati starac. 

— Ajte sa mnom, reče mladić i podje ravno 
ka krčmaru. 

Došav do tvrdice, izvadi sin vlastelina punu 
kesu novaca i poda ih starcu, koj je tim dobročin¬ 
stvom za dugo obskrbljeu bio, pa k tomu naloži, 
da krčmar na njegov račun podvori prosjaka. 

I vi djeco, imućnih roditelja sinci i kćerke! 
i vi upotrebite novac, koj na poklone dobijete, u isto 

tako doista najplemenitiju svrhu, kao što ga je 
vlastelinski sin upotrebio. 


43. Luka i njegov gospodar. 


JLmka služio je četrdeset godina neprekidno 
u svoga gospodara; služio je kao riedko koj po¬ 
šteno, vierno i marljivo. Njemu je bio njegov go¬ 
spodar sve i sva, prvi đobrocinac za Bogom. 

Gospodar nije imao nikoga — niti rodjaka 
niti djece; sam je živio u svojoj kući. Oboliv, nje¬ 
govao ga je i pjestovao Luka, mnogo nocih pio- 
bdio kraj postelje svoga gospodara i nestisnuv 
trudnih očiju 

Nježna duša viernoga Luke spasi njegom život 
gospodaru. 

— Hvala ti, Luko, kazao je gospodar ozdraviv, 
hvala ti na neprecienivoj ljubavi; ti si moj najbolji 
prijatelj. Naplatit te pravo neću nikada moći; jer 
ti nisi kod mene služio za plaću i hranu; već za 
ljubav i štovanje, koje prama meni gojiš. 

Pa kada je gospodaru, kao i svim ljudem 
bilo poći s ovoga u bolji sviet. zakopa vierni sluga 
dobroga gospodara. Nu kako je gospodar naplatio 
Luku? Kako se pristoji više nego četrdeset godišnjoj 
službi! Po posliednjoj volji bogatoga gospodara, za- 
pade Luku silan mu imetak od više sto hiljada. 

44. Božji jrati su nedokučivi, 

iiiabupuik Stiepančić radio je marljivo, rano 
listaj uć, kasno polegajuć; jer se kaže, da rano ra- 
nilac i kasno legalac kacu steku. Te sreće nije naš 
Stiepančić bio. Povodnja i nerodica pokvari mu 
žetvu, pošast se uhvatila njegove marve, dapače 
jednoć udari i striela u njegovu žitnicu, te mu sve 
žito izgori, što si ga naspravio. Zakupnik poče 
mrmljati na nepravednost sudbine, kao da ga je 
Bog zapustio. 

Kada je skucao najamninu zakupnine, podje 
do vlastelina, da mu plati godišnji obrok. Zajašiv 
vranca, odputi se do vlastelskog dvora; nu kraj 
sela, več u šumi, spotakne se konj i Stiepančić 
pade i slomi si nogu. Taj ga slučaj jošte jače ozlo- 
volji. Ali se naskoro posrami svoje ludosti. 

U bližnjemu selu uhvate stražari razbojničku 
četu, koja je u zasjedi čekala na zakupnika, da mu 
otme novac, koj je on htio vlastelinu predat. Da 
ganeuhvatiše i neporobiše, bijaše slučajno povodom, 
što je pao s konja. 

Sada je Stiepančić uvidio, koli je velik griešnik 
i pokajav se, skrušeno se pomoli Svevišnjemu za 
oproštenje. Jer ondje je samo blagoslov nebeski, 
gdje se i radi i moli. To i vam budi geslo u ži- 
votu, pa ćete biti zadovoljni. 

45. Čuvajte se nadri-liekara. 


fiSogdan obolio je na ospicab, te je vrlo ne- 
strpljiv bio u svojoj bolesti, jedva izgledajuč dan, 
kada ce ozdraviti i opet se s drugovi igrati. Nu 
laka prehlada produlji bolest. Od jada grebao je 
Bogdan nokti po tielu, da je krv ćurkom polila 
noge i ruke. 


Kuharica, koja ga je inače volila, vidje neko 
jutro na trgu nadri-liekara, koj je rnhožtvu Ijudih 
oko njega sabranih za skupe novce prodavao ne- 
vriedne liekove i masti, pa sjetiv se na Bogdana, 
kupi staklenku s tobožnjom liekarijom. Kada nije 
bilo roditelja kod kuče, dodje kuharica u sobu, 
gdje je mali bolestnik ležao. 


— Hoćeš li, Bogdane, da brzo ozdraviš? upita 
kuharica, veseleć se, da če tobože nešto pametna 
učinit. 


— Ah šta me pitaš, kad mi pomoći nemožeš, 
odgovori joj tužni Bogan. 


— Oj mogu! Evo kupila sam za te lieka- 
riju, od koje češ brzo ozdravit; daj, da te njome 
namažem. Ali nesmiješ majci kazat, opomene ga 
kuharica. 


— Bog sačuvaj! rekne Bogdan. 

Kuharica ga namaže i ospica na skoro ne¬ 
stane, ali se druga bolest, jača i pogibeljnija uhvati 
Bogdana i on morade nakon groznih muka umrieti. 

Tako je kuharica, hoteći spasiti Bogdana, 
prouzročila njegovu smrt kupljenim liekom od nadri- 
liečnika. 

-- 

46. Saviest. 

— Majko, upita mala Ivka, što je to saviest? 

— Cim nešto učiniš ili pomisliš, što je dobri 
Bog zabranio i s česa se onda kaješ, to znaj, da 
je grieh, poduči majka kćerku. Saviest će ti kazat, 
jeli dobro ili zlo; jeli je grieh. Saviest je nutarnji 
glas, koj se u svakoga javi, kad je voljan sagriešiti 
i opominje ga da neučini. 

To nije Ivki dosta jasno bilo. Nu naskoro će 
sama upoznat saviest. Neko jutro stupi u blago- 
vaonu i nadje na stolu množinu kolača, jabuka i 
ukuhana voća. Poželi, da okusi koj komadić, pa 
jedva je posegla rukom na stol, javi se u srdcu 
glas, koj joj prišapnu, da nevalja, što je namjerna 
učinit. 

— Nije pravo, reče djevojčica sama sebi, što 
sam namislila učinit; jer me je saviest opomenula, 
da to neuradim. 

Nedodirnuv se česa, podje k majci i pripo- 
viedi, kako je doznala, što je saviest. 

Mati ju pohvali i opomene, da neka u svih 
zgoda posluša glas saviesti kao i danas. 

47. Zadovoljnost. 

(dJjuro i Slavko dodjoše iz škole. Pozdraviv 
majku, kako se za dobro diete pristoji, pripoviedao 
je Slavko, što je sve liepa u školi čuo i naučio, pa 
kako ga je gospodin učitelj pohvalio radi pazlji- 
vosti i dobra vladanja. Uzradovana mati podje u 
smočnicu i odreže svakomu komad kruha. 

— Majko, ja bi volio, da je kruh sirom na¬ 
mazan, rekne Gjuro, koj nije ničime zadovoljan bio. 

— Podaj, da ti ga namažem, odvrati dobro¬ 
ćudna gospoja. 

— Majko, molim te, daj nam koju jabuku; 
ali veliku i liepu! 

— Evo vam, svakomu jednu, odgovori majka, 
koja je bila znatiželjna, kako će dugo potrajat Gju- 
rino zaktievauje. Slavko nije bio niti pol jabuke 
pojeo, a Gjuro već zatraži s nova drugu jabuku. 

— Sada više ništa nedam, rekne mati. Po¬ 
gledaj moga Slavka, kako je on zadovoljan i pri¬ 
stojan. Tvoje su oči veće, nego li ti je želudac. 

Gjuro poče iz svega grla vikati i plakati; jer 
mu nije želja izpunjena; pa za kaznu nije drugi 
dan, kada je iz škole došao, dobio niti komadić 
kruha, Slavko pako najljepšu jabuku. 

48. I životinje su božji stvorovi. 

-ft^ada se je Pavao pred kućom igrao, pristupi 
k njemu njegov saučenik, nevaljani Živko, držec 
živa vrabca u ruci, te reče: 

Dodji ovamo, Pavle; mi čemo ovomu 
vrabcu perje oskubsti, da vidimo, što če onda počet. 

U to dodje Pavlov otac i upita slučajno, o 
čemu su govorili. Pavao mu sve po istini izkaže. 
Otac se na to vrlo razljuti. 

Kada te, moj sinko, opet kakav nevaljani 
zlobnik boce da zavede na takovo grdno i ružno 
djelo, neslušaj ga! Dali te neboli, nastavi otac, po- 
grabiv Pavla za vlasi. 

Boli i te kako, odvrati Pavao. 

P a kako tebe boli, tako i životinje ćute 
svaku bol. Bog ib je stvorio, da živu i da se ve¬ 
sele, pa da nam budu koristne, ne pako, da ib mi 
mučimo nepotrebnim načinom. 

Pavao obeća, da neće više nikada slična šta 
niti pomislit, dočim mu otac strogo zabrani drugovat 
s neviiednikom Živkom, komu je milo životinje 
mučit. 

-ctC.'So-- 

49. Smrt s neopreznosti. 

W ■ . 

koliko je put otac Milivoju, neopreznomu 
svomu sinu uzalud govorio, da neka nehrli u po¬ 
gibelj bezobzirce kao muha bez glave. 

Tako mu je zabranio, da se nekupa u vodi, 
kojoj dubine nezna. 

— Najpogibeljnije jest svakako, skočit u vodu 
vruć i znojan, opazi otac. 

Kada se je Milko neko poslie podne trčanjem 
razvručio, pomisli si, kako bi ugodno bilo, da se 
kupanjem u mrzloj vodi obladi. 

Za mjestom, u kojem je Milivoj stanovao, 
tekla je rieka sriednje dubine, pa da nije Milivoj 
onako vruć u vodu pošao, već prije svoje roditelje 
upitao, da li se smije kupati, nebi se njemu a niti 
roditeljem dogodila velika nesreća, s koje je po- 
stradao. 

U bezbrizi potrči pram rieci i nepromisliv, 
što radi, svuče si haljine i zapliva u vodu. Izprva 
bilo mu je lagodno, ali najednoni ukoče mu se 
ruke i noge, on uzdahne i umre, utonuv u vodi. 

Neka je žena iz nedaleka vidjela nesreću i do¬ 
zove u pomoć, koji ga izvuku. Nu uzalud sve na¬ 
stojanje tužnih roditelja, mrtvomu se dječaku život 
nepovrati. 

50. Uči što koristna. 

IfBranislav šetao se uz oca po ulicah grada, 
kadno dodjoše na trg, gdje se množtvo ljudib i 
djece skupilo, da vide pelivana, gdje po napetom 
užetu skače i boda, kao što mi drugi po zemlji 
idemo. I otac časak posta, da dječak lakrdijaše gleda. 

(Jaglaci.) 4 


50 


— Baš mu valja posao, uzklikne Branko, tako 
bi i ja rado znati! 

— Nije tako lahak taj zanat; a čemu bi ti 
i koristilo? upita ga otac. 

— To niti sam neznam, odgovori Branislav 
prostodušno. 

— Onaj čovjek, nastavi otac, služi svoj težki 
kruh. pogibelju života. Pa gledaj, ipak nije nikomu 
na korist; bolje bi bilo, da se na kakav drugi pošteni 
način hrani. Pa pomisli i to, kada ti ljudi ostare, 
nemogu više skakati kao u mladosti; podju dakle 
po zlu, neznajuć valjana zanata, koj bi ih hranio. 

Riedko koj od njih i ostari; jer se često đo- 
gadja, da s vratolomnih igara izgube život, rive što 
učiš, neka i tebi i drugim koristi! 

Branko obeća i sbilja se marljivo učio, ne- 
htijuc više, da bude pelivan. 

